ਰੋਬਿਨ ਵਿਲੀਅਮਸ
ਰੋਬਿਨ ਮੈਕਲੌਰਿਨ ਵਿਲੀਅਮਸ (21 ਜੁਲਾਈ 1951 – 11 ਅਗਸਤ 2014) ਇੱਕ ਅਮਰੀਕੀ ਅਦਾਕਾਰ ਅਤੇ ਸਟੈਂਡ-ਅੱਪ ਕਮੇਡੀਅਨ ਸੀ। ਉਸਨੇ ਸਾਨਫਰਾਂਸਿਸਕੋ ਅਤੇ ਲਾਸ ਏਂਜਲਸ ਤੋਂ ਅੱਧ-1970ਵਿਆਂ ਵਿੱਚ ਇੱਕ ਕਮੇਡੀਅਨ ਦੇ ਤੌਰ 'ਤੇ ਕੰਮ ਸ਼ੁਰੂ ਕੀਤਾ ਸੀ ਅਤੇ ਉਸਨੂੰ ਸਾਨਫਰਾਂਸਿਸਕੋ ਦੇ ਕਾਮੇਡੀ ਪੁਨਰ-ਜਾਗਰਣ ਦੀ ਅਗਵਾਈ ਕਰਨ ਦਾ ਮਾਣ ਹਾਸਲ ਹੋਇਆ। ਟੀਵੀ ਲੜੀ ਮੋਰਕ ਐਂਡ ਮਾਈਂਡੀ (1978–82) ਵਿੱਚ ਮੋਰਕ ਵਜੋਂ ਮਸ਼ਹੂਰ ਹੋਣ ਉਪਰੰਤ, ਉਸਨੇ ਸਟੈਂਡ-ਅੱਪ ਕਮੇਡੀ ਅਤੇ ਫ਼ਿਲਮੀ ਅਦਾਕਾਰੀ ਦੋਨਾਂ ਕਲਾਵਾਂ ਵਿੱਚ ਆਪਣਾ ਕੈਰੀਅਰ ਪੱਕਾ ਕਰ ਲਿਆ। ਉਹ ਆਪਣੀਆਂ ਮੌਕੇ ਅਨੁਸਾਰ ਕਲਾਕਾਰੀ ਕਾਢਾਂ ਲਈ ਜਾਣਿਆ ਜਾਂਦਾ ਸੀ।